Pryse op Vrystaatse fees word nou ‘Blinkers’ genoem | Netwerk24
Pryse op Vrystaatse fees word nou ‘Blinkers’ genoem
Deur Christiaan Boonzaier 07 Julie 2019 13:00
Die produksie Kamphoer - Die verhaal van Susan Nell is vanjaar vir ’n Blinker op die Vrystaat Kunstefees benoem.Foto: Vrystaat Kunstefees
Die pryse wat jaarliks op die Vrystaat Kunstefees aan die topproduksies toegeken word, het ’n nuwe naam: Die Blinkers.
Ricardo Peach, feesdirekteur, het die nuwe naam Saterdag saam met vanjaar se benoemdes aangekondig. Heelparty nuwe kategorieë – onder meer ’n literatuurprys – is geskep, het hy gesê.
“Die verevrou (deur Jan van Tonder), Wreed én mooi is die dood (deur Tobie Wiese) en Die oorkantste oewer (deur Abel Pienaar en Flip Schutte) was die drie top-verkoperboeke op die fees,” het hy gesê. “Ons sal die topverkoper op die prysuitdeling bekend maak.”
Vanjaar se Blinker-benoemdes sal sowat drie weke lank moet naels kou voordat die wenners aangewys word. Volgens Peach is ’n datum vir die prysuitdeling nog nie vasgestel nie.
Die volgende produksies, wat alles op die hooffees se program was, sal om ’n Blinker meeding:
Lewende en eksperimentele kuns
• Ukuzibuyisa: Giving Myself Back to Myself
• The Vertical Journey: A Tribute to the Still Unknown
• Tawdry Heartburn: Geheime projek/Secret Project
• Footprints – Andrew Tshabangu
• Betwixt & Between – Free State Art Collective
• Most Magical Musical Moments – Lynelle Kenned & Niël Rademan
• Rooi4 Orrel Duo – Andrea Kayser Mitas & Isabelle van Rensburg
• Veertig Vingers
Uitblinker: SA (debuut)
• Kamphoer – Die verhaal van Susan Nell
• Die hart verklap
• Krotoa – Eva van die Kaap
Uitblinker: Vrystaatse debuut
• Die koning sterf
• Fourie’s a Jolly Good Fellow!
Uitblinker : Dans (debuut)
• For Colored Girls Who Have Considered Suicide/When the Rainbow is Enuf
Die akteur Chris Vorster is vir ’n Blinker in die kategorie Uitblinker: Vrystaatse Kunstenaar vir sy rol in Die hart verklap benoem.Foto: Instagram
Uitblinker: Vrystaatse Kunstenaar
• Chris Vorster (Die hart verklap)
• Gerben Kamper (Die koning sterf)
• Jane Mpholo (The Island)
• Ilne Fourie (Fourie’s a Jolly Good Fellow)
• Dion van Niekerk (regisseur van Die hart verklap)
Uitblinker: Kinder- en Jeugteater (debuut)
• Babah Go Round
• Bospark Buurtwag
Op die randfees, Vrynge, gaan benoemdes sake in drie kategorieë uitspook.
• Moord, op die 8ste gat
• Op die hoek van sesde straat
• Help vir Henna oor die highway
• Die Portret
• Francie en haar foon
• The House in Freedom Square
• neXus – A Transnational Expositoin
• War Without Glamour: The Life and Legacy of Emily Hobhouse
Die Nasionale Afrikaanse Teater-inisiatief (NATi), die Vrystaat Kunstetrust, die Vrystaat Kunstefees en die Phatshoane Henney-groep is die borge van vanjaar se pryse.
Meer oor: Kamphoer | Vrystaat Kunstefees